
3. Par pašvaldības nekustamā īpašuma „Degumi”, Lipuškos, Sutru pagastā, Līvānu novadā (otro) izsoli
2024. gada 29. augustā Līvānu novada pašvaldības dome pieņēma lēmumu Nr. 10-15 „Par pašvaldības nekustamā īpašuma „Degumi", Sutru pagastā, Līvānu novadā nodošanu atsavināšanai”, kur nolēma nodot atsavināšanai Līvānu novada pašvaldībai piederošo nekustamo īpašumu „Degumi”, 1,54 ha platībā ar kadastra numuru 7682 005 0162, kas atrodas Sutru pagastā, Līvānu novadā.
Līvānu novada pašvaldības nekustamais īpašums „Degumi”, Lipuškos, Sutru pagastā, Līvānu novadā ar kadastra numuru 7682 005 0162, kas sastāv no zemes vienības 1,54 ha platībā ar kadastra apzīmējumu 7682 005 0162, reģistrēts Latgales rajona tiesas Līvānu pilsētas zemesgrāmatas nodalījumā Nr. 1000008777036. Zemes vienība nav apbūvēta. Zemes lietošanas mērķis – zeme, uz kuras galvenā saimnieciskā darbība ir lauksaimniecība.
Saskaņā ar Sabiedrības ar ierobežotu atbildību „DZIETI” 2026. gada 25. jūnija vērtējumu Nr. M-26/24 nekustamā īpašuma ar kadastra numuru 7682 005 0162, adrese: „Degumi”, Lipuški, Sutros pagasts, Līvānu novads, vērtēšanas datumā 2026. gada 25. jūnijā, aprēķinātā tirgus vērtība ir 4 900,00 EUR (četri tūkstoši deviņi simti eiro, 00 centi), tajā skaitā mežaudzes vērtība 1 500,00 EUR (viens tūkstotis pieci simti eiro, 00 centi). 
Līvānu novada pašvaldības domes Privatizācijas un pašvaldības mantas atsavināšanas komisija 2026. gada 7. jūlija sēdē pieņēma lēmumu Nr. 27-2 „Par nekustamā īpašuma „Degumi”, Lipuškos, Sutru pagastā, Līvānu novadā nosacītās cenas noteikšanu”, ar kuru noteica nekustamā īpašuma „Degumi”, Lipuškos, Sutru pagastā, Līvānu novadā nosacīto cenu 4 900,00 EUR (četri tūkstoši deviņi simti eiro, 00 centi), t.sk. mežaudze.
2026. gada 7. jūlijā Līvānu novada domes Privatizācijas un pašvaldības mantas atsavināšanas komisija pieņēma lēmumu Nr. 27-3 „Par pašvaldības nekustamā īpašuma „Degumi”, Lipuškos, Sutru pagastā, Līvānu novadā izsoli” un apstiprināja nekustamā īpašuma izsoles noteikumus. Saskaņā ar izsoles noteikumiem nekustamā īpašuma izsole tika nozīmēta uz 2026. gada 11. augustu un ar 2026. gada 11. augusta Līvānu novada domes Privatizācijas un pašvaldības mantas atsavināšanas komisijas lēmumu Nr. 31-1 „Par pašvaldības nekustamā īpašuma „Degumi”, Lipuškos, Sutru pagastā, Līvānu novadā izsoli” izsole atzīta par nenotikušu, jo sludinājumā un izsoles noteikumos norādītajā pieteikumu iesniegšanas termiņā neviens pretendents nebija iesniedzis pieteikumu. Saskaņā ar izsoļu noteikumu 41. punktu izsoles rezultāti apstiprināti 2026. gada 12. augustā.
Pamatojoties uz Pašvaldību likuma 10. panta pirmās daļas 16. punktu, otrās daļas 1. punktu, 73. panta trešo un ceturto daļu, Publiskas personas mantas atsavināšanas likuma 3. panta pirmās daļas 1. punktu un otro daļu, 8. panta trešo, sesto un septīto daļu, 9. panta otro daļu, 10. panta pirmo un otro daļu, 13. pantu, Publiskas personas finanšu līdzekļu un mantas izšķērdēšanas novēršanas likuma 3. panta otro punktu, ņemot vērā Līvānu novada pašvaldības domes 2024. gada 29. augusta lēmumu Nr. 10-15, Līvānu novada domes Privatizācijas un pašvaldības mantas atsavināšanas komisijas 2026. gada 11. augusta lēmumu Nr. 31-1, Sabiedrības ar ierobežotu atbildību „DZIETI” 2026. gada 25. jūnija vērtējumu Nr. M-26/24 un Līvānu novada domes privatizācijas un pašvaldības mantas atsavināšanas komisijas nolikuma (apstiprināts ar Līvānu novada domes 2024. gada 28. marta lēmumu Nr. 3-15) 8.3. apakšpunktu, Līvānu novada domes privatizācijas un pašvaldības mantas atsavināšanas komisija, atklāti balsojot, ar 4 balsīm "Par" (Andris Kundziņš, Guntis Endzels, Jānis Magdaļenoks, Liena Brūvere), "Pret" – nav, "Atturas" – nav, "Nepiedalās" – nav
NOLEMJ:

1. Atsavināt pašvaldības nekustamo īpašumu „Degumi”, Lipuškos, Sutru pagastā, Līvānu novadā ar kadastra numuru 7682 005 0162, kas sastāv no zemes vienības 1,54 ha platībā ar kadastra apzīmējumu 7682 005 0162, t.sk. mežaudze, nosakot atsavināšanas veidu – mutiska izsole ar augšupejošu soli.
2. Apstiprināt nekustamā īpašuma „Degumi”, Lipuškos, Sutru pagastā, Līvānu novadā (otrās) izsoles noteikumus (pielikumā).
3. Publicēt sludinājumu oficiālajā izdevumā „Latvijas Vēstnesis”, Līvānu novada interneta vietnē www.livani.lv un organizēt izsoli.
Pielikumā: Nekustamā īpašuma „Degumi”, Lipuškos, Sutru pagastā, Līvānu novadā (otrās) izsoles noteikumi.

